جمهورباشقانی رجب طیب اردوغان، ۲۰۲۲.جی ایلده تۆرکیه‌نین صادراتینین اؤنجه‌کی ایله نیسبتاً یۆزده ۱۲،۹ آرتاراق ۲۵۴،۲ میلیارد دلار اولدوغونو آچیقلادی.
جمهورباشقانی اردوغان، ایستانبول‌دا ۲۰۲۲.جی ایلین خاریجی تیجارت رقملرینی آچیقلادی.
اؤتن ایل صادراتدا تۆرکیه جمهوریتی تاریخین‌ده رکورد قیریلدیغینی وورغولایان اردوغان:
"کۆره‌سل چتینلیکلره باخمایاراق، ۲۰۲۲.جی ایلده صادراتیمیز اؤنجه‌کی ایلله مقایسه‌ده یۆزده ۱۲،۹ آرتاراق ۲۵۴،۲ میلیارد دلار اولاراق گئرچکلشمیشدیر" ایفاده‌لرینی ایشلتدی.
هدفلرینین تۆرکیه‌نین ان چوخ صادرات ائدن ایلک ۱۰ اؤلکه آراسیندا یئر آلماسینی تامین ائتمک اولدوغونو وورغولایان اردوغان:
"میللی پولوموزلا صادر ائتدیگیمیز اؤلکه و بؤلگه‌ ساییسی ۱۹۷یه چاتدی" دئدی.
جمهورباشقانی اردوغان،
"مال و خیدمت صادراتیندا یازدیغیمیز بو باشاری حکایه‌سی ایله ۳۵۰ میلیارد دلارا چاتان بؤیوک بیر صادرات اقتصادینی بیرلیکده اولوشدوردوق" دئیه دانیشدی.
۲۰۲۲.جی ایلین ایلک ۳ دؤردده‌بیرینده یۆزده ۶،۲ آرتیش الده ائدیلدیگینی ایفاده ائد‌ن جمهورباشقانی اردوغان، ۲۰۲۳.جو ایل اوچون ساغلیق خیدمتلری صادراتینی ۵ میلیارد دلار اولاراق هدفلدیکلرینی ایفاده ائتدی.
تۆرکیه‌نین سریال صادراتیندا ایسه آمریکا بیرلشمیش دؤولتلریندن سونرا ایکینجی یئرده اولدوغونو وورغولایان جمهورباشقانی:
"سریال و فیلم صادریمیزین بو ایل ۱،۵ میلیارد دلاری آشاراق بوتون دونیادا ۱،۵ میلیارد ایزله‌ییجییه چاتماسینی هدفله‌ییریک" دئدی.
